**Ultra Violet** (vlastným menom Isabelle Collin Dufresne, \* 6. september 1935, La Tronche, Francúzsko – † 14. jún 2014, New York, USA) bola francúzsko-americká umelkyňa a spisovateľka, jedna z múz Andyho Warhola. 

Pochádzala zo silne veriacej katolíckej stredostavovskej rodiny. Pretože bola problémovým dieťaťom, matka ju už v skorom veku poslala do katolíckej školy, kde robila všetko preto, aby sa mohla vrátiť domov. Doma sa jej však priazne a lásky nedostávalo, preto sa presťahovala do New Yorku, od ktorého očakávala viac. Vďaka veľkému záujmu o umenie si našla prácu, v ktorej mala prístup do newyorských galérií a múzeí. Ľudí i tlač zaujala svojím neobyčajným zjavom. Čoskoro sa zoznámila s mnohými slávnymi ľuďmi všetkých spoločenských vrstiev – vrátane Miloša Formana, Onasisa, Marie Callas, Marcela Duchampa, Marca Chagalla, Boba Dylana, Johna Lennona, Yoko Ono, amerických kozmonautov či Richarda Nixona. Na jednej z vernisáži stretla aj Salvadora Dalího. Stala sa jeho inšpiráciou v umeleckom smere i milenkou.

Vzťah s Andym Warholom
----------------------

Udržiavala stály kontakt s vtedy začínajúcim umelcom Andym Warholom. Vo Warholovej továrni sa stýkala s hviezdami ako Bob Dylan, John Graham, John Chamberlain. Čoskoro začala hrať vo Warholových undergroundových filmoch, vďaka ktorým si onedlho zahrala vo filmoch *Simon*, *King of the Witches* a *An Unmarried Woman*. Dala si umelecké meno Ultra Violet (ultra fialová), ktoré našla v novinovom článku. Začala si navrhovať odevy, šperky i parochne, všetko vo fialovej farbe.

V sedemdesiatych rokoch publikovala svoju autobiografiu *Slávna na 15 minút* a čoskoro napísala knihu *Má leta s Andy Warholom*. Koncom deväťdesiatych rokov sa vrátila do Francúzska, kde si otvorila štúdio v Nice a písala knihy o svojich názoroch na umenie. Na jar 2007 organizovala retrospektívne prednášky v newyorskej technologickej inštitúcii. Neskôr sa tiež vrátila k katolíctvu a aktívne sa zúčastňovala na charitatívnych akciách.

Referencie
----------

1. ↑  Anita Gates: *Ultra Violet, Warhol Superstar, Dies at 78.* The New York Times, 15. jún 2014
2. ↑  *It-Girl und Künstlerin: Warhol-Star Ultra Violet ist tot*, spiegel.de, 16. jún 2014
3. ↑  STURROCK, Staci. *Andy & me: Ultra Violet, an Andy Warhol ‘superstar,’ visits ArtPalmBeach this weekend* [online]. The Palm Beach Post, January 19, 2012, [cit. 2012-05-25]. Dostupné online.
4. 1 2  GLUECK, Grace. We Threw Andy Out of Our Orgy. *The New York Times*, November 20, 1988. Dostupné online [cit. 2012-05-24].
5. ↑   GONDOUIN-HAUSTEIN, Vanessa. *De Dali aux Mormons, en passant par Warhol* [online]. French Morning New York, [cit. 2012-05-25]. Dostupné online. (francúzsky)

Iné projekty
------------

Commons
* Spolupracuj na Commons Commons ponúka multimediálne súbory na tému **Ultra Violet**

Externé odkazy
--------------

* Ultra Violet v Internet Movie Database (po anglicky)

Zdroj
-----

*Tento článok je čiastočný alebo úplný preklad článku Ultra Violet na českej Wikipédii.*

Autoritné údaje: * abART: 88420
* BnF: 121407429
* GND: 118972197
* ISNI: 0000 0000 8176 8740
* LCCN: n88072492
* NK ČR: xx0018783
* SNK: 153424
* ULAN: 500342024
* VIAF: 110779313
* Web umenia: 2197
* WorldCat: lccn-n88072492